cyanic-selkie/wikianc huggingface dataset:
Erix Hartmann
İgidliyə görə Hitler tərəfindən mükafatlandırılması
1944-cü ildə mart ayında Erix Hartmann Almaniyanın digər ən peşəkar müharibə pilotları olan Gerhard Barkhorn, Valter Krupinski və Yohan Viez ilə birlikdə Adolf Hitlerin Berqhofdakı iqamətgahına çağrılırlar. Onların hər biri Almaniyanın o dövr üçün ən yüksək hərbi ordeninə təltif edildilər. Ordenləri pilotlara Adolf Hitler özü şəxsən təqdim etdi.
Jorj Orik
Jorj Orik  — fransız bəstəkarı, A. Russelin şagirdi, "Altılıqın" ən gənc iştirakçısı.
Rahmetullah Berişbek
Rahmetullah Berişbek — Türkiyə Super Liqası təmsilçilərindən olan Giresunspor klubunda yarımmüdafiəçi kimi çıxış edən peşəkar Türkiyəli futbolçudur.
Jorj Orik
Monpelyedə, sonra isə 1913-cü ildən Parisdə oxumuşdur. Bəstəkar kimi ilk debütü 1914-cü ildə olmuşdur və o zaman onun bir neçə mahnısını Pola de Lestan (soprano) və Alfredo Kazella (fortepiano) ifa etmişlər. Teatr tamaşalarına musiqi yazmışdır, müzikllər və baletlər müəllifidir. Müharibə iilərində, eləcə də müharibədən sonrakı ilk illərdə Fransanın ən çox sevilən bəstəkarı idi. Monparnas qəbiristanlığında dəfn olunmuşdur.
Rahmetullah Berişbek
Gənclərbirliyi
Berişbek Gənclərbirliyi akademiyası vasitəsilə inkişaf etmişdir. Berişbek öz peşəkar karyerasında debütünü 6 fevral 2018-ci ildə Beşiktaş klubuna qarşı oyunda etmişdir. O, 62-ci dəqiqədə Petar Skuletiçi əvəz etmişdir. Həmin görüşdə Gənclərbirliyi kubok görüşündə rəqibinə 0-1 hesabı ilə məğlub olmuşdur.
Jorj Orik
Orikin musiqisi Kokto ("Orfey", "Gözəl və idbar", "İkibaşlı qartal"), Ofülsün ("Lola Momntes"), Dassenin ("Kişi savaşı"), Delannua ("Əbədi qayıdış", "Klevli şahzadə xanım"), Uayler ("Roma tətilləri"), Kluzo ("Pikassonun sirləri") filmlərində səslənir.
Rahmetullah Berişbek
Klub
1 UEFA Çempionlar Liqası görüşləri daxildir. 2 Türkiyə Superkuboku görüşləri daxildir.
Valter Bauer
Valter Bauer — Almaniya ilahiyyatçısı. O, Əhdi-cədid yunancasının lüğətşünası və erkən xristianlığın inkişafı üzrə alim olmuşdur.
Bauer Şərqi Prussiyanın Köniqsberq şəhərində anadan olmuşdur. O, atasının professor olduğu Marburqda böyümüşdür.
Atmiyan-i Süfla (Sərab)
Atmiyan-i Süfla və ya Aşağı Atmiyan - İranın Şərqi Azərbaycan ostanının Sərab şəhristanı ərazisinə daxil olan kənd.
Əhalisi
2006-cı il məlumatına görə kənddə 53 nəfər yaşayır (11 ailə).
Fobus Levene
Fobus Aaron Teodor Levene — amerikalı biokimyaçı, nuklein turşularının strukturunu və funksiyasını öyrənmişdir. O, DNT və RNT-ni xarakterizə etmiş və DNT-nin adenin, quanin, timin, sitozin amin əsaslarından, dezoksiriboza monosaxaridindən və fosfat qrupundan ibarət olduğunu tapmışdır.
Sonradan Rusiya İmperiyasının tərkibinə daxil olan Litvanın Çaqaro şəhərində Litvak (Litva Yəhudi) ailəsində dünyaya gəlmişdir. Fişel Rostropoviç Levene Sankt -Peterburqda böyümüşdür. Orada İmperator Hərbi Tibb Akademiyasında (1891-ci ildə doktorluq dərəcəsi alıb) tibb təhsili alır və biokimyaya böyük marağı yaranır. 1893-cü ildə antisemitik talanlar səbəbiylə ailəsi ilə birlikdə ABŞ-yə köçür və Nyu-Yorkda tibblə məşğul olur.
Levene Kolumbiya Universitetinə yazılır və boş vaxtlarında şəkərlərin kimyəvi quruluşu ilə bağlı məqalələr dərc edərək biokimyəvi tədqiqatlar aparır. 1896-cı ildə New York Dövlət Xəstəxanalarının Patoloji İnstitutunda dosent vəzifəsinə təyin edilir, ancaq vərəmdən sağalmaq üçün öz işlərinə fasilə verməli olur. Bu vaxt ərzində zülallar üzrə mütəxəssis olan Albrext Kossel və Emil Fişer də daxil olmaqla bir neçə kimyaçı ilə işləyir.
1905-ci ildə Levene Rokfeller Tibbi Tədqiqatlar İnstitutunun biokimya laboratoriyasının müdiri təyin edilir. Karyerasının qalan hissəsini bu institutda keçirir, DNT-nin komponentlərini də orada təyin edir. 1909-cu ildə Levene və Walter Jacobs D-ribozanı nuklein turşularının təbii bir məhsulu və zəruri bir komponenti olduğunu üzə çıxardır. Həmçinin onlar, Emil Fişer və Oskar Pilotinin 1891-ci ildə bildirdikləri qeyri-təbii şəkərin D-ribozanın enantiomeri olduğunu da müəyyən edirlər. Levene 1929-cu ildə dezoksiribozanı kəşf etdi. Levene nəinki DNT-nin tərkib hissələrini təyin etdi, həm də komponentlərin vahidlər yaratmaq üçün fosfat-şəkər-əsas qaydasında bir-birinə bağlı olduğunu göstərir. O, bu vahidlərin hər birini bir nukleotid adlandırır və DNT molekulunun molekulun 'onurğası' olan fosfat qrupları vasitəsilə bir -birinə bağlanmış bir sıra nukleotid vahidlərindən ibarət olduğunu bildirir. DNT quruluşu ilə bağlı fikirləri səhv idi; bir molekulda yalnız dörd nukleotid olduğunu düşünürdü. Hətta kimyəvi cəhətdən çox sadə olduğu üçün genetik kodu saxlaya bilməyəcəyi fikrini irəli sürmüşdü. Bununla belə, onun işi, DNT-nin quruluşunu təyin edən sonrakı işlərin təməlini təşkil edir. Levene, biokimyəvi quruluşlarla əlaqədar 700 -dən çox orijinal məqalə nəşr edir. Levene, 1940-cı ildə, DNT -nin əsl əhəmiyyətini aydınlığa gətirmədən vəfat etdi.
Levene, öz DNT-nin bərabər miqdarda adenin, quanin, sitozin və timindən ibarət olduğunu irəli sürən tetranukleotid hipotezi ilə tanınır. Erwin Chargaffın sonrakı işlərindən öncə, DNT -nin genetik məlumatı daşıya bilməyəcək şəkildə tetranükleotidlər təkrarından təşkil olunduğu və xromosomlardakı zülal komponentinin irsiyyətin əsası olduğu düşünülürdü (1940-cı illərdən əvvəl zülallara, xüsusən də fermentlərə və viruslara yönəlmiş genin fiziki təbiəti ilə bağlı bir çox araşdırmalara əsaslanaraq).
Amaliya Materna
Amaliya Fridrix Materna (Amalie Friedrich-Materna )-avstriyalı opera müğənnisi (dramatik soprano).
Həm də məşhur vokal pedaqoq kimi fəaliyyət göstərmişdir.
Həyatı
Amaliya Materna özünün müğənnilik karyerasına Qratsedə kilsə xorunda ifa etməklə başlamışdır. 1865-ci ildə elə Qratsedə yerləşən opera teatrı "Taliya"nın səhnəsində çıxış etməyə başlamışdır. Müğənni Karl Fridrixlə ailə həyatı qurduqdan sonra, Vyanada onunla bərabər çıxış etmək təklifi alır. 1869-cu ildə 30 ildən çox fəaliyyət göstərdiyi Vyana Dövlət Operasında fəaliyyətə başlayır. O, həmçinin Londonun, Sankt-Peterburqun opera səhnələrində çıxış etmişdir. 1884–1885-ci illərdə ABŞ-da qastrol səfərində olmuşdur. O, Vaqner repertuarının bir sıra partiyalarının ilk ifaçısı hesab edilir. Onun ən əsas ifaları arasında 1874-cü ildə Vyanada ilk dəfə olaraq oynanan Aida operasında Amneris rolunu və Karl Qoldmarkın Die Königin von Saba operasında baş rolu göstərmək olar.
Bayroyt festivalının ilk iştirakçılarındandır. Onun son çıxışı 1894-cü il dekabrın 31-də Vyana səhnəsində Elizabet rolu iıə olmuşdur. 1897-ci ildə səhnəni tərk etmişdir. Səhnədən uzaqlaşdıqdan sonra Vyanada musiqi ifası ilə bağlı dərs deməyə başlamışdır. Onun tamaşaçılar qarşısında son çıxışı 1913-cüildə Vaqnerin yubileyinə həsr olunmuş konsertdə baş tutmuşdur.
Makinak boğazı
Makinak boğazı- Böyük göllər akvatoriyasına daxil olan Huron gölü və Miçiqan gölünü birləşdirir. Ən dar yerdə eni 8 km təşkil edir. Boğaz üzərində Makinak asma körpüsü tikilmişdir. Bu körpü asma körpülər arasında qabaqcıl yerlərdən birini tutur. Boğazda 4 ada vardır: Bvua-Blan, Makina, Raund Aylend və Müqəddəs Yelena adalarıdır. Burada 4 mayak vardır ki, onlar da tarixi abidə kimi qorunur. Dərinliyi 37 m təşkil edir.
Fazil Məmmədov
Fazil Məmmədov  — Azərbaycan Respublikasının ilk vergilər naziri (2000–2017), I dərəcəli dövlət vergi xidməti müşaviri, Azərbaycan Otüstü Hokkey Federasiyasının prezidenti (2001–2015), Azərbaycan Güləş Federasiyasının prezidenti (2007–2018), Azərbaycan Velosiped İdmanı Federasiyasının prezidenti (2011–2021).
Həyatı
Çernobıl faciəsi veteranıdır. 1986-cı ildə Kiyev yaxınlığındakı Çernobıl Atom Elektrik Stansiyasında baş vermiş dəhşətli qəzanın nəticələrinin aradan qaldırılmasında könüllü olaraq iştirak etmişdir. Burada vacib dövlət tapşırıqlarının yerinə yetirilməsində göstərdiyi yüksək şücaət və fədakarlığa görə Ukrayna Çernobıl Birliyi tərəfindən "Çernobıl Xaçı: Cəsarətli, Şərəfli, Humanist" ordeni ilə təltif olunmuşdur.
2022-ci il noyabr ayının 4-də Türkiyənin İstanbul şəhərində müalicə aldığı xəstəxanada böyrək çatışmazlığından vəfat etmişdir. 5 noyabr 2022-ci ildə Yasamal qəbiristanlığında dəfn olunmuşdur.
Ailəlidir, 3 övladı var.
Fəaliyyəti
1987–1989-cu illərdə Gəncədə Sənaye-Tikinti Bankında iqtisadçı, kassa müdiri və Bakı Sənaye-Tikinti Bankının Əməliyyat İdarəsində iqtisadçı vəzifələrində çalışmışdır. 1989-cu ildən 1993-cü ilə qədər Maliyyə-Kredit texnikumunda müəllim, kafedra müdiri işləmişdir. 1993-cü ildə "Ünsal" Kommersiya Bankı İdarə Heyətinin sədri seçilmişdir. 1994-cü ildə Aqrar Sənaye Bankının Şəmkir şöbəsinin müdiri vəzifəsində çalışmışdır. 1995–1999-cu illərdə Dövlət Gömrük Komitəsinin Maliyyə-Tarif və Valyuta Nəzarəti Baş İdarəsi rəisinin müavini və rəisi, həmin sahə üzrə Gömrük Komitəsi sədrinin müavini vəzifəsində çalışmışdır.
1999-cu il iyun ayının 20-də Azərbaycan Respublikasının Prezidenti Heydər Əliyevin fərmanı ilə Baş Dövlət Vergi Müfəttişliyinin rəisi təyin edilmişdir. 2000-ci il fevral ayının 11-də Azərbaycan Respublikasının Prezidenti Heydər Əliyevin fərmanı ilə Azərbaycan Respublikasının Vergilər Nazirliyi yaradılmış və Fazil Məmmədov Azərbaycan Respublikasının ilk vergilər naziri təyin edilmişdir. 5 dekabr 2017-ci il tarixinə qədər bu vəzifəni icra etmişdir.
2015-ci il fevral ayının 9-da Azərbaycan Respublikasının Prezidenti İlham Əliyevin sərəncamı ilə 1-ci dərəcəli dövlət vergi xidməti müşaviri xüsusi rütbəsi verilmişdir.
2015-ci il iyun ayının 29-da Azərbaycan Respublikasının Prezidenti İlham Əliyev tərəfindən I Avropa Oyunlarında qazanılan yüksək nailiyyətlərə və Azərbaycan idmanının inkişafında böyük xidmətlərinə görə "Şöhrət ordeni" ilə təltif olunmuşdur.
2016-cı il yanvar ayının 15-də müdafiə nazirinin əmri ilə ehtiyatda olan polkovnik hərbi rütbəsi verilmişdir.
2001–2015-ci illərdə Azərbaycan Otüstü Hokkey Federasiyasının prezidenti olmuşdur.
2007–2018-ci illərdə Azərbaycan Güləş Federasiyasının prezidenti olmuşdur.
2011–2021-ci illərdə Azərbaycan Velosiped İdmanı Federasiyasının prezidenti olmuşdur.
Vado Korovin
Vado Arnoldoviç Korovin — 1972-ci il avqustun 29-da Bakıda ziyalı ailəsində anadan olub. Vado “Şən və Hazırcavablar” klubunda “Bakılı Oğlanlar” komandasında çıxışları olduqca parlaq olub. Onun iştirak etdiyi bu komanda 1992-ci ildə çempion, 1995-ci ildə keçirilən yay kubokunun və XX əsrin ən yaxşı komandaları sırasında birinci olub.
2023-cü ildən Space TV-nin direktorudur.
NGC 3297
NGC 3297, Yeni Baş Kataloqda qeydə alınmış qalaktikadır. Göy üzündə Hidra bürcü istiqamətində yerləşir. S0 tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Acarıstan (tarixi ərazi)
thumb|Tarixi ərazi [[Acarıstan Muxtar Respublikasının daxilində yerləşir|264x264px]]
Acarıstan və ya Acara (tərc.: "Aç'ara") — Gürcüstanın tarixi-coğrafi bölgələrindən biridir. Bölgə Acara çayının (Acaristskali) vadisini əhatə edir. Hazırda Acarıstan Muxtar Respublikasının əraziləri daxilindədir. Acarıstan adının "aci" sözü ilə əlaqəli olması güman edilir. İndiki dövrdə də Gürcüstanda "Aci" (აჭი) adını daşıyan yer adları mövcuddur.
Coğrafi mövqeyi
Acarıstan qədim zamanlarda Gürcüstanın cənub-qərb hissəsində yerləşən tarixi Mesxetiya bölgəsinin bir hissəsi olub. Bölgə keçmişdən bəri Yuxarı Acarıstan (Zemo Acarıstan) və Aşağı Acarıstan (Kvemo Acarıstan) olaraq iki hissəyə bölünüb. Yuxarı Acarıstanın mərkəzi müxtəlif dövrlərdə Did-Acara, Xihahi və Xulo adlı yaşayış məntəqələri olmuşdur. Aşağı Acarıstanın mərkəzi isə Keda bölgəsi olmuşdur. Acara adı həmçinin Acara vadisini adlandırmaq üçün də istifadə edilmişdir. Bu səbəbdən Aşağı Acara ilə Yuxarı Acara bölgələrinin arasında yerləşən əraziyə "orta vadi" mənasını verən Şuhevi (şua: orta, hevi: vadi) adı verilmişdir.
Tarixi
Acarıstan bölgəsi e.ə. III əsrdən etibarən Gürcüstan çarlıqları və knyazlıqlarının hakimiyyəti altında olmuşdur. XVI əsrdən etibarən Osmanlıların tabeliyinə keçmişdir. 1578-ci ildə qurulan Çıldır vilayətinin daxilində olmuşdur 1828–1829 illərdə baş tutmuş Osmanlı-Rusiya müharibəsindən sonra Çıldır vilayətinin sərhədləri dəyişdikdə, Acarıstanın statusu da dəyişmişdir. Fərqli tarixlərdə şəhər və ya qəsəbə kimi idarə olunan Acarıstan Osmanlı imperiyasının son dövrlərində Lazıstan sancağının tərkibində olmuşdur. 1877–1878-ci illərdəki Osmanlı-Rusiya müharibəsi zamanı Acarıstan bölgəsi Çar Rusiyası tərəfindən ələ keçirildi və Gürcüstan sərhədlərinə qatıldı. Bu müharibədən sonra bölgə əhalisinin əhəmiyyətli hissəsi Osmanlı torpaqlarına köç etdi. 1921-ci ilin iyul ayında Batumi və Çürüksu (Kobuleti) bölgələri də Acarıstana birləşdirildi və bütün müsəlman əhalinin yaşadığı əraziləri əhatə edəcək şəkildə Acarıstan Muxtar Sovet Sosialist Respublikası quruldu.
Dil
Acarlar gürcü dilinin dialekti ilə danışırlar. Acarıstan dialekti (Acaruli) ayrı bir dil deyil və acarlar standart olaraq gürcü dilini təhsil və yazı dili olaraq istifadə edirlər.
Altay Bayındır
Altay Bayındır — Türkiyəli milli futbolçu. Fənərbaxça PFK futbol klubunun qapıçısıdır.
Klub Karyerası
Altay Super Liqadakı ilk maçına 30 noyabr 2018-ci ildə MKE Ankaragücündə Çaykur Rizəspora qarşı 1–1 bitən qarşılaşmada çıxmışdır.
8 iyul 2019-cu ildə Altay dörd illik müqavilə ilə Fənərbaxça PFKya qatıldı. Altay, komanda yoldaşı Harun Təkin ilə performans fərqindən sonra ilk seçim qapıçısı oldu. Fənərbaxçadakı ilk oyununu 19 avqust 2019 tarixində Şükrü Saracoğlu stadionunda Gazişəhər Gaziantep F.K.-ya qarşı Fənərbaxça üçün 5–0 bitən maçda çıxmışdır.
Gənclik
Altay, 2018-ci il Toulon Turnirində Türkiyə U-20-lərini təmsil etdi.
Türkiyə A milli
Altay, 9 noyabr 2020-ci il tarixində Macarıstan və Rusiyaya qarşı UEFA Millətlər Liqası qarşılaşmaları üçün Şənol Günəş tərəfindən A milli-yə çağırıldı. Altay, ilk milli maçına 27 may 2021-ci ildə Türkiyə və Azərbaycan arasında 2–1 bitən yoldaşlıq oyununda çıxmışdır.
Karyera Statistikaları
17 fevral 2021 tarixindən etibarən
Ramilə Kaştayeva
Ramilə Kaşdayeva (qızlıq soyadı: Yusubova; doğ. 28 iyul 1987, Tbilisi, Gürcüstan SSR) — Azərbaycan paracüdoçusu, keçmiş cüdoçu, Azərbaycan Dövlət Sərhəd Xidmətinin giziri. Cüdo üzrə idman ustası, 2010-cu il dünya çempionatının bürünc mükafatçısı.
Mark! Lopes
'''Mark! Lopes''' — Amerikalı ətraf mühit fəalı. O, ekoloji ədaləti müdafiə edən East Yard icmasının icraçı direktorudur. 2017-ci ildə Qoldman Ətraf Mühit Mükafatını qazanışdır.
Ramilə Kaştayeva
Karyerası
Ramilə Kaştayeva beynəlxalq səviyyədə ilk uğurunu 2003-cü ildə qazanıb. O, Bakı şəhərində keçirilmiş yeniyetmə cüdoçuların Avropa çempionatında iştirak etmiş və 63 kq çəki dərəcəsində qızıl medal qazanmışdır.
Mark! Lopes
Bioqrafiyası
Santa Kruzdakı Kaliforniya Universitetini və Nortricdəki Kaliforniya Dövlət Universitetini bitirmişdir.
Ramilə Kaştayeva
Karyerası
2005-ci ildə Azərbaycan çempionatında 63 kq çəki dərəcəsində ikinci yerə çıxıb.
Mark! Lopes
Bioqrafiyası
Onun nənəsi Mothers of East Los Angeles təşkilatının həmtəsisçisi Xuana Beatris Quterredir.
Ramilə Kaştayeva
Karyerası
2006 və 2009-cu illərdə 23 yaşadək gənclər arasında Avropa çempionatında bürünc medal qazanıb.
Mark! Lopes
Bioqrafiyası
Kaliforniyanın Vernon şəhərində qurğuşun batareyasının çirklənməsinin aradan qaldırılması üçün lobbiçilik etmişdir. Los Anceles Vətəndaş Mərkəzində etiraz aksiyası təşkil etmişdir.
Ramilə Kaştayeva
Karyerası
2008-ci ildə 63 kq, 2013-cü ildə isə 70 kq çəki dərəcəsində Azərbaycan çempionu olub.
2010-cu ildə Tokio şəhərində keçirilmiş dünya çempionatında bürünc medal qazanıb.
2012-ci il London Yay Olimpiya Oyunlarında ölkəsini 63 kq-a qədər çəki dərəcəsində təmsil edib. İlk görüşündə türkmənistanlı Gülnar Haytbayevanı 1 vazari və 1 yuka xalı ilə məğlub edib. İkinci görüşündə cənubi koreyalı Da-Vun Younqa ippon fəndiylə məğlub olaraq mübarizəni dayandırıb.
2017 İslam Həmrəyliyi Oyunlarında paracüdo yarışlarında iştirak edib. 1/2 final mərhələsində Özbəkistan təmsilçisi Gülruh Rəhimovanı 5 saniyəyə ippon fəndiylə üstələyib. Final görüşündə digər Azərbaycan cüdoçusu Turanə Ağayevaya ipponla qalib gələrək qızıl medala sahib olub.
Mark Mitin
Mark Borisoviç Mitin — SSRİ filosofu, ictimai xadim, SSRİ Dövlət mükafatı laureatı (1943).
İlk illəri
Mark Borisoviç Mitin Rusiya imperiyasının Volın quberniyası tərkibində olan Jitomir şəhərində (indiki Ukrayna) anadan olmuşdur.
Elmi fəaliyyəti
Mark Mitin Kommunist Tərbiyəsi Akademiyası direktorunun müavini və Fəlsəfə İnstitutunun direktorunun müavini kimi çalışmışdır. O, 1956–1960-ci illərdə Ümumittifaq Siyasi və Elmi Bilikləri Yayan Cəmiyyətin idarə heyətinin sədri, 1960–1967 "Voprpsı filosofii" jurnalının baş redaktoru olmuş, 1967-ci ildən SSRİ EA Rəyasət Heyətinin İctimai elmlər bölməsi yanında xarici ideoloji cərəyanlar problemləri Elmi şurasının sədri kimi çalışmışdır. Mitin marksist fəlsəfənin inkişafında Lenin mərhələsi, fəlsəfənin partiyalılığı, dövlət və sosialist demokratiyası, nəzəriyyəsi məsələləri və s. ilə məşğul olmuşdur.
Siyasi fəaliyyəti
Mark Mitin 1919-cu ildən Sovet İttifaqı Kommunist Partiyasının üzvü olmuşdur. O, 1939–1944-cü illərdə Sovet İttifaqı Kommunist Partiyası Mərkəzi Komitəsi yanında Marksizm-Leninizm İnstitutunun direktoru olmuşdur. Mitin Sovet İttifaqı Kommunist Partiyasının XVIII–XX qurultaylarında Mərkəzi Komitə üzvü seçilmişdir. O, SSRİ Ali Sovetinin (III–V çağırış) deputatı olmuşdur.
Vəfatı
Mark Mitin 15 yanvar 1987-ci il tarixində SSRİ respublikalarından olan Rusiya SFSR-nın paytaxtı Moskva şəhərində vəfat etmişdir.
Təltif və mükafatlar
Mark Mitin 1943-cü ildə SSRİ Dövlət mükafatına layiq görülmüşdür. O, 2 dəfə Lenin ordeni, "Oktyabr inqilabı" ordeni, 4 başqa orden və medallarla təltif edilmişdir.
Valentin İntsko
Valentin İntsko — Bosniya və Herseqovina üzrə yüksək nümayəndəsi vəzifəsini icra etmiş sloven kökənli avstriyalı diplomat.
Həyatı
1974-cü ildə Avstriyada diplomatik fəaliyyətinə başladı. 1982–1986-cı illər arasında Avstriyanın Belqraddakı səfirliyində mətbuat katibi vəzifəsində çalışıb. Ardınca, Avstriyanın Birləşmiş Millətlər Təşkilatındakı nümayəndəliyində çalıb. 1990–1996-cı illərdə Avstriyanın Çex Respublikasındakı səfirliyində mədəniyyət katibi vəzifəsində çalışmış və 1996–1999-cu illərdə Avstriyanın Bosniya və Herseqovinadakı səfiri olmuşdur. 1992-ci ilin oktyabr-dekabr ayları arasında Serbiyanın Sancak bölgəsindəki Avropada Təhlükəsizlik və Əməkdaşlıq Təşkilatı missiyasının üzvü olub. 2005-ci ildə Avstriyanın Sloveniyadakı səfiri təyin olunub. 2010-cu ilin iyun ayında İntsko Karintiya Slovenləri Milli Şurasının sədri seçildi.
Sloven və Alman dilindən başqa İntsko İngilis, Bosniya, Xorvat, Serb, Rus və Çex dillərini də yaxşı bilir. Vatslav Havelin "Həqiqətdə yaşamaq" və "Gücsüzlərin gücü" əsərlərini də sloven dilinə tərcümə etmişdir.
Sloven mənşəli argentinalı opera müğənnisi Bernarda Fink İntsko ilə evlidir.
Bosniya və Herseqovina üzrə yüksək nümayəndə fəaliyyəti
2009-cu ilin martında İntsko slovak diplomat Miroslav Layçakı əvəz edərək Bosniya və Herseqovina üzrə yeddinci yüksək nümayəndə seçildi. Beləliklə, İntsko 1999–2002-ci illər arasında yüksək nümayəndə vəzifəsində işləyən Volfqanq Petriçdən sonra bu vəzifəni tutan ikinci Karintiya sloveni oldu.
9 iyun 2009-cu ildə İntsko birinci dəfə səlahiyyətlərindən istifadə etdi və iki polis məmurunu işdən çıxartdı. İki məmur Herseqovina-Neretva Kantonunda polis komissarı olan bosniyalı Himzo Conko, hansı ki, vəzifə səlahiyyətlərindən sui-istifadə etmişdi və Serb Respublikasında səlahiyyətli Radislav Yoviçiç idi.
thumb|right|İntsko Böyük Britaniya Xarici İşlər Naziri Uilyam Heyq ilə, fevral 2011
2020-ci ilin dekabr ayında İntsko Sonya Karaciç-Yoviçeviçin köməyi ilə Bosniya və Herseqovinanın serb lideri Milorad Dodiki Srebrenitsa soyqırımını inkar edən lövhəni 6 ay ərzində götürməyəcəyi təqdirdə onu AB sanksiyaları ilə hədələdi.
27 may 2021-ci ildə Bosniya və Herseqovina üzrə yüksək nümayəndəlikdən istefa etdi və alman siyasətçi Kristian Şmidti 1 avqust 2021-ci ildə yeni yüksək nümayəndə olaraq təyin etdi.
Yüksək nümayəndəlik müddətinin son on günündə, 23 iyul tarixində İntsko gözlənilmədən Bosniya və Herseqovinada soyqırımın inkar edilməsini qadağan edən qanuna dəyişikliklər etdi. Bu, Bosniyanın serb siyasətçiləri, xüsusən Milorad Dodik tərəfindən "dağılmaq məcburiyyətindəyik" fikrini deməsinə və "soyqırımın baş vermədiyini" dəfələrlə təkrarlaması ilə nəticələndi və Sidik ağır tənqidlərlə qarşılaşdı. Bosniyanın serb siyasətçilərı İntskonu tənqid edərkən, bosniyalı siyasətçilər tətbiq olunan dəyişiklədilər, bosniyalı lider Bəkir İzetbeqoviç İntskonu bu qərara görə alqışladı. Bosniya Rəyasət Heyətinin sədri və onun xorvat üzvü Jelko Komşiç də İntskonu "bu zəruri dəyişiklikləri tətbiq etməkdə göstərdiyi cəsarətə" görə alqışladı. İntsko beynəlxalq səviyyədə Xorvatiyanın Xarici və Avropa İşləri Naziri Qordan Qrliç-Radman və ABŞ-nin Sarayevodakı səfirliyindən dəstək aldı.
Krasnodar stadionu
"Krasnodar" — Krasnodar şəhərində yerləşən eyniadlı klubun futbol stadionu. Məkan Vostoçno-Kruqlikovski mikrorayonunda, Razvedçik Leonov küçəsi, 1 ünvanında yerləşir. "Krasnodar" futbol klubu akademiyasının ərazisi və eyniadlı park stadiona bitişikdir.
Tarixi
Gələcək stadionun tikintisi üçün ərazidə hazırlıq işlərinə 2011-ci ildə başlanıldı. Stadion layihəsi "SPEECH" memarlıq bürosunun tərkibində olan Sergey Kuznetsovla birgə "gmp Architekten von Gerkan, Marg und Partner" (Almaniya) tərəfindən yaradılmışdır. Stadionun daxili dizaynı Maxim Rımar studiyası tərəfindən hazırlanıb. Stadionun inşasına 2013 -cü ilin may ayında Türkiyənin "Esta Construction" şirkəti tərəfindən başlanıldı. Stadionun naviqasiyası Artemi Lebedevin studiyası tərəfindən həyata keçirilib.
Fasad bəzəməsi italyan travertin ilə edilmişdir. Stadionun tribunaları tamamilə damın altındadır. Arena yalnız futbol üçün nəzərdə tutulub, qaçış idman zolaqların olmaması oturacaqları meydançaya mümkün qədər yaxınlaşdırmağa imkan verir. Stadionun yanında təxminən 17 hektar sahəsi olan park yerləşir. Elə burada klubun matçlar zamanı istifadə etdiyi 3 min yerlik avtomobil dayanacağı var. Qalan vaxtlarda şəhərin Vostoçno-Kruqlikovski mikrorayonunun sakinləri maşınlarını orada saxlayırlar. Stadion rəsmi hesab lövhəsinin olmaması ilə fərqlənir, matç haqqında məlumatlar stadionun üstü boyunca uzanan 3D ekranda göstərilir. Ümumi sahəsi 4700 m²-dir. Sergey Qalitskinin sözlərinə görə, tutumu 42700 oturacağa qədər artırmaq mümkündür.
2017-ci ilin yayında stadionda rejissor Danila Kozlovskinin çəkdiyi “Məşqçi” bədii filminin çəkilişləri baş tutmuşdur.
2017-ci ilin oktyabr ayında stadionun yaxınlığında "Krasnodar" adlı şəhər parkı açıldı. Yeni stadion və park dizaynında eyni tikinti materiallarından istifadə edilən bir memarlıq ansamblıdır.
2017-ci il noyabrın 14-dən 19-dək Rusiyada başa tutan 2018-ci il futbol üzrə dünya çempionatı öncəsi Rusiya şəhərlərində keçirilən Kubok turu çərçivəsində stadionun ərazisində futbol üzrə Dünya Kuboku nümayiş etdirildi.
27 avqust 2021-ci il tarixində RPL-in 6-cı turu çərçivəsində keçirilən "Krasnodar" və "Rubin" arasındakı oyunda Krasnodar stadionunda ilk dəfə olaraq alman bəstəkarı Hans Zimmerin xüsusi yazdığı klubun himni səsləndirildi.
Reytinqləri
thumb|360 dərəcəsində medialövhə Stadioun UEFA 4 kateqoriyasına malikdir, bu da onun ən yüksək kateqoriyalı stadion olduğu deməkdir və burada FİFA Dünya Kuboku və Avropa Futbol Çempionatının final mərhələsi, həmçinin Çempionlar Liqasının və Avropa Liqasının bütün mərhələlərinin oyunlarını keçirmək mümkündür.
Konqratlar
Konqratlar, Kunqratlar,  Unqiratlar, Kunqiratlar, Xonxiratlar, Xongiratlar, Xunqiratlar  — monqol tayfası. Bu tayfanın törəmələri əsasən Mərkəzi Asiyada bir sıra monqol və türk xalqlarının etnogenezində iştirak etmişlər. Konqratların adı ilk dəfə 1129-cu ildə çəkilmişdir.
Krasnodar stadionu
Reytinqləri
Stadiumdb.com portalının məlumatlarına görə, stadion ilin ən yaxşı stadionu (2016 -cı ildə tikilən və ya yenidən qurulan) adına namizəd göstərilmişdir. “Krasnodar” klubunun stadionu əvvəlcə müsabiqənin final hissəsinə düşdü, sonra yekun səsvermədə tamaşaçıların səsverməsinin nəticələrinə görə ikinci, ekspert münsiflər heyətinin səsverməsinin nəticələrinə görə isə üçüncü yeri tutdu.
Konqratlar
Etimologiya
Monqolustan tarixçilərinə görə, onların adı "hun" (qu quşu) və "ard" (xalq) sözlərindəndir. Qu quşu monqol xalqlarının, məsələn, buryatların totemlərindən biridir. Bu tayfanın adı ilk dəfə "Monqolların məxfi tarixi"nin 61-ci bəndində "onqirad" şəklində keçmişdir. "Xonqirat" etnonimi "xonqodor" ilə ortaq mənşəyə malikdir. G. R. Qaldanova xonqodor etnonimi ilə "-rat" və "-dor" dəyişikliyinin mümkünlüyünü nəzərə alaraq orta əsr Xunqiratı ilə eyniləşdirir. Daha sonra Ə. Anqarxayev, Ş. R. Tsıdenjapov bu etnonimin xon (xonq) və arad sözlərindən formalaşması, xonqodorun sadələşdirilmiş variantı olması ehtimalına işarə etmişdir. S. P. Baldayev hesab edirdi ki, etnonim xon – "nəcib quş", qudor – "nəcib quş fırıldaqçıları" sözlərindən yaranmışdır. D. S. Duqarova görə, etnonim türkcə xun/xon (kun) – "günəş" və xuba – "qu quşu" sözlərinədn yaranmışdır, əvvəllər "güclü hunların qırıqları"na aid edilirdi. Ş. R. Tsıdenjapov bu etnonimin hunlar dövründə "hun" totem qu quşundan törədiyini təklif etmişdir. Müasir fonetik tərtibat isə "hun" sözündən formalaşmışdır.
Krasnodar stadionu
Reytinqləri
Müsabiqənin münsiflər heyəti stadion layihələşdirməsinə görə tanınan beş memardan ibarət idi. Stadion arenanın vizual təsiri, onun ətraf əraziləri və innovativ hissəsi kimi üç meyar üzrəində qiymətləndirilirdi.
Konqratlar
Etimologiya
Özbək tədqiqatçıları "kunqırat" sözünün "kunqır" və "ot" sözlərinin birləşməsindən gəldiyinə inanırlar. X. Daniyarov yazmışdır ki, bəzi məlumatlara əsasən, bu söz əslində monqol dilindədir və "korakarqa" (qara qarğa) deməkdir.
B. Z. Nanzatov monqolca xongor sözü ilə qədim türkcə qoŋur sözü müqayisə edir. Onun nəzəriyyəsinə görə , Xongirat, Xonqodor, Konyrat etnonimləri türk-monqolca Xonqor ~ qoŋur terminindən olub, heyvanın rəngini, yəni qırmızımtıl, şabalıdı, qəhvəyi, qəhvəyi, tan, açıq qırmızı. Həmçinin, xalq etimologiyasının başqa bir versiyası, tayfa adının türk dilindən tərcümədə "qəhvəyi at" mənasını verən "Konyr" və "at" sözlərindən gəldiyi versiyadır.
Krasnodar stadionu
Reytinqləri
2017-ci ilin oktyabrında "Krasnodar" stadionu stadionun daxili təşəkkülündə videoekrandan istifadəyə görə "Ən Yaxşı İnnovasiya" nominasiyasında "TheStadiumBusiness Design & Development Awards 2017" müsabiqəsinin qısa siyahısına daxil edilmişdir.
Konqratlar
Etimologiya
Ayudayn Oçirin fikrincə, etnonim qarğa toteminin adından yaranmışdır. Monqollar iri qarğa növlərindən "xon xeree" deyirlər.
Ceyms Ford
Ceyms Ford — İngilis musiqi prodüseri, mahnı müəllifi və musiqiçi, Simian Mobile Disco və The Last Shadow Puppets qrupunun üzvü, Arctic Monkeys, Foals, Florence and the Machine, Depeche Mode, Haim, Gorillaz, Klaxons, Cessi Uer, Kayli Minouq kimi musiqiçilərə bərabər gördüyü işlərlə tanınır.
Tvin Piks (teleserial, 1990)
Tvin Piks — ilk dəfə 1990-cı ilin aprelin 8-də ABC kanalında çıxan Mark Frost və Devid Linç ABŞ serialı. Serialın ikinci mövsümü olub və o, 1991-ci ilin iyunun 10-dək yayımlamışdı.
Tvin Piks dəfələrlə tarixdə ən yaxşı televiziya drammaların siyahılarda qeyd olunub.
Gorillaz
Gorillaz — 1998-ci ildə musiqiçi Deymon Albarn və rəssam Ceymi Hyulett tərəfindən qurulmuş İngiltərə virtual musiqi qrupu. Qrup dörd üzvdən ibarətdir: 2-D (vokal, klaviş), Mördok Nikkals (bas-gitara), Nudl (gitara, klaviş, vokal) və Rassel Hobbs (baraban). Onların kainatı musiqi videolarında, müsahibələrdə, komikslərdə və qısa cizgi filmləri ilə təqdim olunur.
İsanın ehtirasları (film, 2004)
İsanın ehtirasları — Mel Gibson tərəfindən çəkilən və İsanın çarmıxa çəkilməsində n bilavasitə əvvəl baş verən hadisələr haqqında olan İncil draması.
Film cam duasından başlayaraq Məsihin dirilməsinin qısa təsvirinə qədər İsanın son 12 saatı haqqında bəhs edir. Filmdə, həmçinin, İsanın uşaqlıq, gənc yaşlarında anası ilə birlikdə dağlığ moizəsini verərkən, 12 həvariyunu öyrədərkən və sonuncu şam yeməyi ilə bağlı bəzi xatirələri də təsvir edilmişdir. Filmdəki dialoqlar arxa-kadr tərcümə və ya subtitrlar olmaqla tamamilə yenidən qurulmuş arami və latın dilində aparılır.
Film Matera, Krako. Çineçitta və Roma şəhərlərində çəkilmişdir.
Qiymətləndirilməsi
Ekranlar çıxmazdan əvvəl də film çox mübahisələrə səbəb oldu. Filmin, xüsusilə Yaxın Şərq müsəlmanları arasında antisemitizm əhval-ruhiyyəsinə səbəb ola biləcəyinə dair narahatlıqlar var idi. Malayziya hökuməti filmin yalnız xristianlara göstərilməsinə icazə vermişdir. Bunun üçün biletlərin yalnız Malayziya Milli Yevangelist Xristian Qardaşlığının üzvləri olan xristian kilsələrində satılmasına icazə verildi. Müsəlmanların filmi izləmə qadağasından əlavə, hökumət filmin reklam edilməsinə də icazə verməmişdir.
Geri Bouls
Qeri Rey Bouls — 1994-cü ildə 6 nəfərin qətlinə görə 2019-cu ildə edam edilmiş amerikalı seriyalı qatil. Qurbanlarının əksəriyyəti ştatlararası 95 magistral yolunun yaxınlığında yaşadığı üçün onu bəzən "I-95 qatil" adlandırırdılar.
Uşaqlıq və gənclik illəri
Bouls Virciniya ştatının Klifton-Forc şəhərində anadan olub və Qərbi Virciniya ştatının Rupert şəhərində böyüyüb. Kömür mədənində işləyən atası Frenk altı ay əvvəl mədənçi pnevmokoniozu xəstəliyindən dünyasını dəyişib və anası Frensis bir neçə dəfə yenidən evlənib. Bouls anasını və böyük qardaşını təhqir edən alkoqol aludəçisi olan ikinci ögey atası tərəfindən təcavüzə uğrayıb.
Zorakılıq on üç yaşına kimi davam edib, Bouls ögey atasına müqavimət göstərib və onu ağır yaralayıb. O, anasının nikahda qalmaq qərarından qəzəblənərək bir müddət sonra evdən ayrılıb. Bouls növbəti bir neçə il ərzində evsiz qalıb və kişi fahişəliyi ilə pul qazanıb.
Həbs dövrü
Bouls 1982-ci ildə sevgilisini döydüyünə və təcavüz etdiyinə görə həbs olunub və altı il həbs cəzasına məhkum edilib. O, 1991-ci ildə həbsdən çıxdıqdan sonra yaşlı bir qadının pul kisəsini oğurlayaraq silahsız qarət etməkdə ittiham edilib və bu cinayətə görə daha dörd il həbs cəzasına məhkum edilib.
Berat Delihasan
Berat Delihasan (d. 12 dekabr, 1998, Rizə, Türkiyə) — Türkiyə Birinci Liqası təmsilçilərindən olan Çaykur Rizəspor klubunda yarımmüdafiəçi kimi çıxış edən peşəkar Türkiyəli futbolçudur.
Geri Bouls
Törətdiyi cinayətlər
Sonrakı altı ay ərzində Bouls daha dörd adam öldürdü: 38 yaşlı Devid Carman, 72 yaşlı Milton Brendli, 47 yaşlı Alverson Karter və 38 yaşlı Albert Morris. Boulsun öldürmə üsulları qurbanlarını döymək, boğmaq və kredit kartlarını oğurlamazdan əvvəl qurbanlarına özünü fahişə etmək idi.
Polisdən qaçarkən Bouls dörd məlum qurbanı üçün FTB tərəfindən ən çox axtarılan 10 şəxs siyahısına daxil edildi. O, 22 oktyabr 1995-ci ildə Florida ştatı, Ceksonville-Biç şəhərində Volter Ceymel "Cey" Hintonun qətlinə görə həbs edildi və bütün altı cinayəti etiraf etdi.
Cinayətlərə görə həbs olunduqdan sonra Bouls polisə 1991-ci ildə həbsdən azad edildikdən sonra Deytona-Biçə sevgilisi ilə birlikdə köçdüyünü və kişi fahişəliyi işini davam etdirdiyini bildirdi. Boulsun dediyinə görə, sevgilisi hamilə idi, lakin Boulsun seks işçisi olduğunu öyrəndikdən sonra abort etdirdi. Bouls polis işçilərinə aborta görə geyləri günahlandırdığını bildirib və bu onun qatil olmağına səbəb olub.
Nəticə
1996-cı ilin mayında Bouls 17 noyabr 1994-cü ildə Ceksonvilledə Volter Ceymel "Cey" Hintonun öldürülməsində günahını boynuna aldı. Hinton yuxuda ikən Bouls onun ağzına bir dəsmal basdıqdan və başına 40 funtluq bir pillə daşı ilə vurduqdan sonra o, öldü. Bouls Hintonun öldürülməsinə görə edam cəzası aldı. 1997-ci ilin avqustunda Hintonun öldürülməsinə görə ölüm sırasında gözləyərkən, Bouls 1994-cü ildə Robertsi döyməkdə və boğmaqda günahını boynuna aldı.
Berat Delihasan
Rizəspor
Delihasan Çaykur Rizəspor akademiyası vasitəsilə inkişaf etmişdir. Delihasan öz peşəkar karyerasında debütünü 21 sentyabr 2017-ci ildə Nevşehirspor klubuna qarşı oyunda etmişdir. O, 85-ci dəqiqədə Brayt Edomvonyini əvəz etmişdir. Həmin görüşdə Rizəspor kubok görüşündə rəqibinə 3-0 hesabı ilə qalib gəlmişdir.
Klub
1 UEFA Çempionlar Liqası görüşləri daxildir. 2 Türkiyə Superkuboku görüşləri daxildir.
Geri Bouls
Nəticə
Bouls üç qətldə təqsirli bilindi və edam cəzasına məhkum edildi, lakin hökm onlar məhkəmənin hakim heyətinin Boulsun homoseksuallara olan nifrəti və qurbanının gey olduğunu eşidib səhvə yol verdiyini müəyyənləşdirən anda Florida Ali Məhkməsi tərəfindən ləğv edildi. O, 1999-cu ildə yenidən ölüm cəzası aldı.
Ona yeni hökm oxundu və Bouls 22 avqust 2019-cu ildə Starkada Florida Dövlət Həbsxanasında ölümcül inyeksiya ilə edam edildi. Bouls son yemək olaraq, çizburger, frenç frayz, bekon yedi.
Nadejda Çernova
Nadejda Çernova — rus əsilli qazax şairəsi, tərcüməçi və jurnalist, publisist, ədəbiyyatşünas. Qazaxıstan Yazıçılar Birliyinin üzvü. Kirov adına Qazax Dövlət Universitetinin Jurnalistika fakültəsini bitirib. Prostor jurnalının şeir şöbəsinin müdiridir.
Bioqrafiyası
Ədəbiyyata gedən yol Aleksandr Puşkinin əsərlərini oxumağı sevən atası Mixail Timofeeviç Çernovun göstərişi ilə başlayır. Uşaqlığını Semipalatinskdə keçirmişdir. Nadejda Çernova 10 yaşında şeirlər yazmağa başlamış və 15 yaşında "Günəş" şeiri "Leninski Smena" və "Kazakhstanskaya Pravda" qəzetlərində dərc edilmişdir. Məktəbi bitirdikdən sonra Kirov adına Qazax Dövlət Universitetinin Jurnalistika fakültəsinə daxil olur. Sonra iyirmi beş il Prostorda çalışdı, burada ədəbiyyat sahəsində məşhur şəxsiyyətlərlə tanış oldu: Moris Simaşko, Viktor Vasiliev, Anatoli Kim, İlyas Yesenberlin, Mixail Pak və başqaları. Ədəbiyyatşünas Pavel Kosenko və şairə Rut Tamarina onu "İkinci Rimma Kazakova" olaraq adlandırırdılar.
Nadejda Çernovanın şeirləri dünyanın bir çox dillərinə tərcümə edilmişdir. Özü də tərcümə işləri ilə məşğul olur. Əsasən qazax, bolqar, fransız və digər dillərdən tərcümələr edir. 2006-cı ilə qədər "Prostor" ədəbi jurnalının nəsr şöbəsinə rəhbərlik etmişdir.
Ailə
İki dəfə ərə getmişdir. Nadejda Çernovanın ilk əri respublikanın əməkdar müəllimi və filoloq Oleq Qennadieviç Novojilov idi. İlk evliliyindən Denis adlı oğlu dünyaya gəlmişdir. Üstəlik Alyona adlı nəvəsi var. İkinci əri Fransada mühacirətdə yaşayan rus şairi Yuri Sofiev və İrina Xorinqin oğlu İqor Yuriyeviç Sofiev idi. 1955-ci ildə İqor Sofiev atası ilə birlikdə SSRİ-yə köçmüşdür.
Sen-Menu
Sen-Menu  — Fransa da kommuna, Overn regionunda yerləşir. Departament — Alye. Suvinyi kantonuna daxildir. Kommunanın dairəsi — Mulen.
INSEE kodu — 03247.
İqtisadiyyatı
2007-ci ildə əmək qabiliyyətli 595 nəfər (15-64 yaş) arasında 442 nəfər iqtisadi cəhətdən, 153 hərəkətsiz (fəaliyyət göstərici 74.3%, 1999-cu ildə 69.2%) idi. Fəal 442 nəfərdən 399 nəfər (209 kişi və 190 qadın) işləyir, 43 nəfər işsizdir (22 kişi və 21 qadın). 153 hərəkətsiz 32 nəfər arasında şagird və ya tələbə, 67 nəfər pensiyaçı, 54 nəfər digər səbəblərə görə fəaliyyətsizdir.
Ərəb dilinin Əndəlüs dialekti
Ərəb dilinin Əndəlüs dialekti və ya Əndəlüs ərəb dili (اللهجة الأندلسية‎, ) — orta əsr ərəb dilinin VIII–XVI əsrlərdə "mavrların" idarə etdiyi müsəlman Pireney yarımadası (Kordova xilafəti) və Balear adalarında geniş yayılmış növlərindən biri. Rekonkistanın sonunda tədricən roman dilləri (ispan, portuqal, katalan) ilə əvəz olunmuşdur. XVII əsrə qədər mudexarlar adlanan icma arasında qismən qorunub saxlanılmışdır.
Göyərçin noxudu
thumb|Cajanus cajan thumb|
—   fəsiləsinin  cinsinə aid bitki növü.
Adolf (Lüksemburq böyük hersoqu)
Adolf Vilhelm Avqust Karl Fridrix fon Nassau — 1839-cu ildən Nassau hersoqu, 1890-cı ildən Lüksemburq böyük hersoqu.
Həyatı
Adolf Vilhelm Avqust Karl Fridrix fon Nassau 24 iyul 1817-ci ildə anadan olmuşdur. 1866-cı il Avstriya–Prussiya müharibəsində o, Avstriyanı dəstəkləmişdir. Bu səbəbdən onun məğlubiyyətindən sonra Nassau hersoqluğu Prussiyaya ilhaq edilmişdir. Buna baxmayaraq, hersoq qalalarını saxlamış və əhəmiyyətli pul təzminatı almışdır. 1890-cı ildə Niderland kralı və Lüksemburq böyük hersoqu III Villemin ölümündən sonra Lüksemburq və Niderland arasındakı şəxsi birliyi dağılmışdır. Salik qanununa görə, III Villemin qızı Vilhelmina Lüksemburq taxtına iddia edə bilməzdi. Nassau xanədanının 1783-cü ildə bağlanmış müqaviləsinə əsasən, kişi varisləri olmadığı halda, böyük hersoqun tacı Oranj qolundan Veylburq qoluna keçmişdir. Beləliklə, Adolf Lüksemburqun dördüncü böyük hersoqu olmuşdur. Mühafizəkar və mürtəce reputasiyasına baxmayaraq, xalq arasında çox məşhur olmmuşdur. 1902-ci ildə o, hökumət başçısı funksiyalarını özündə saxlayaraq oğlu Vilhelm Lüksemburqun ştadtholderi etmişdir.
Şəxsi həyatı
1844-cü ildə o, böyük knyaz Mixail Pavloviçin qızı böyük knyaz Yelizaveta Mixaylovna ilə evlənmişdir, lakin Mixaylovna çox keçmədən doğuş zamanı vəfat etmişdir. O, 1851-ci ildə Anhalt-Dessau-Köten şahzadəsi Adelaide Mariya ilə evlənmişdir.
Hey, Mamma!
Hey, Mamma! — Moldovanın 2017 Avroviziya Mahnı Müsabiqəsindəki mahnısı.
SunStroke Project "Hey, Mamma!" mahnısı ilə Moldovanı Kiyevdə keçirilən müsabiqədə təmsil etmiş və finalda 3-cü yeri qazanmışdır. Bu Moldovanın müsabiqə tarixindəki ən yaxşı nəticəsi olaraq qalmaqdadır. Mahnı SunStroke Project qrupunun heyəti və eyni zamanda Alina Qaletskaya tərəfindən bəstələnmişdir.
NGC 5256
NGC 5256, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. Sab/P tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
İlin tələbəsi (film, 2012)
İlin tələbəsi — Karan Coharın rejissorluğu ilə 2012-ci ildə çəkilmiş olan hind romantik dram filmidir. 2019-cu ildə filmin davamı olan İlin tələbəsi 2 filmi çəkilmişdir.
Süjet xətti
Onlar cavan, şöhrətpərəst və uduzmağın nə demək olduğunu bilməyənlərdir. Lakin vaxt gələcək, onlar həyatın əsl üzünü görəcəklər. Yeni dərs ilində dekan onların yalnız birinə "Ən yaxşı tələbə" adını qazanmaq üçün şans verir. Dərs və idmana olan maraq üzündən də bəzi hadisələr baş verir. Məsələn, qızların sevimlisi olan Rohan Nanda sadə və ciddi rəqibi Abhi Sinqhlə toqquşur. Zamanla bu toqquşma bir dostluğa çevrilsə də, sevgi kimi qüvvə onların dünyasına qədəm qoyduqdan sonra da bu imtahandan keçə biləcəklər? Kollecin birinci gözəli Şanaye özü də bilmədən onların dostluq münasibətini dağıda biləcəkmi?
Əhməd Zevayl
Əhməd Zevayl  — Misir-ABŞ kimyaçısı, Kimya üzrə Nobel mükafatı laureatı (1999).
Uşaqlıq illəri
Əhməd Zevayl 1946-cı il fevralın 26-da Misirin  şimalındakı Damanhur şəhərində anadan olub. Uşaqlıq illəri Nil çayının sahilində yerləşən Desuk qəsəbəsində keçib. Atası Xasan Zevayl və anası Rauxin Dar övladlarının gələcəyi barədə ciddi düşünür, Əhmədin elmlərə can atmasını hərtərəfli dəstəkləyirdilər. Həmyaşıdlarının xoşagəlməz təsiri altına düşməməsi üçün atası onu gözündən qoymayıb. Öz ailəsinə çox yaxşı qayğı göstərən atası onun üçün örnək idi. O, oğluna öz işinə sədaqətlə xidmət etməyi öyrədirdi. Əhmədin anası təhsil almamışdı, lakin o, övladlarının yaxşı təhsil almasına can atırdı. Misirdə Əhməd dövlət pulsuz orta məktəbini əla qiymətlərlə başa vurmuşdu. Ailəsi onun öz məqsədinə çatması üçün əlavə stimullaşdırıcı qüvvə idi.
Məktəb tətili dövrünü balaca Əhməd öz dayısı ilə keçirirdi. O, sonralar bu barədə yazırdı: "Mən öz valideynlərimlə həyatı dərk etdim, dayımla isə gələcək barədə planlar qurdum". Əhməd həmişə mümkün olmayanı mümkün olana çevirmək səyləri ilə başqalarından seçilirdi. "Ailədə bir oğlan və 3 qız uşağı böyüyürdü. Şəhər icmasının üzvü olan atam çox həyatsevər, şən və faydalı insan idi. O, hökumətdə işləyirdi və özünün biznesi də vardı. Anam çox xeyirxah, genişürəkli qadın idi, bütün həyatını uşaqlarına, xüsusən də mənə həsr etmişdi. O özünün təbii zəkası, öz işinə sədaqəti, xoşxasiyyəti ilə mənim həyatımda mərkəzi yeri tuturdu",-deyə Əhməd Zevayl sonralar xatırlayırdı. Ailə ilk günlərdən balaca Əhmədin hərtərəfli tərbiyə almasına, onun elmi biliklərə maraq göstərməsinə stimul yarada bilmişdi. Valideynləri ona böyük ümidlər bəsləyirdilər. Balaca Əhmədin elmi biliklərə maraq göstərməsində valideynləri ilə yanaşı, onun dayısı Rizanın böyük təsiri olub. Dayısı onda məntiqi təfəkkürün formalaşmasında, inkişafında, tənqidi analizin mənimsənilməsində böyük rol oynamışdı. Dayısının ətrafındakı ziyalı mühiti də Əhmədin düzgün ixtisas seçimi etməsinə imkan vermişdi.
O, mütaliəni, musiqini sevir, idmanın bəzi növləri ilə məşğul olurdu. Onun musiqi zövqünün formalaşmasında böyük müğənni Umm Gülsüm böyük rol oynamışdı. Alim xatırlayır ki, Gülsümün mahnıları hətta onun fizika və kimyanı öyrəndiyi vaxtlarda belə ona xüsusi zövq və xoşbəxt anlar yaşadıb.
Əhmədin fiziki elmlərə daha çox meyl etməsi özünü çox erkən yaşda göstərib. "Riyaziyyat, mexanika, kimya həm də xüsusi zövq verən elm sahələri idi. İctimai elmlər mənim üçün o qədər də cəlbedici deyildi, çünki mənim diqqətim özümə belə bəlli olmayan səbəbdən əsasən predmetin yadda saxlanılmasına yönəlmişdi. Mənim beynim "necə", "niyə" suallarını verməkdə davam edirdi. Bu xüsusiyyət mənim bütün həyatım boyu özünü göstərib.  Bir sıra mürəkkəb məsələləri həll edərkən keçirdiyim  həyəcanlı, sevincli anları mən indi də xatırlayıram. Kimyada əsasən bir sıra məsələlərin yaddaşda saxlanılmasının tələb olunmasına baxmayaraq, məni "kimyanın riyaziyyatı" daha çox maraqlandırırdı". Valideynləri bəzi fənlərdən o qədər də yaxşı qiymətlər almadıqda onu yüngülcə cəzalandırmağı da unutmurdular. Əhmədin elmə və texnologiyalara marağı güclü idi.
Bir dəfə apardığı təcrübə nəticəsində az qala öz otağı yanacaqdı. Balaca Əhməd hətta öz yataq otağında anasının kofe bişirdiyi plitə və bir neçə şüşə borudan ibarət  kiçik aparat yaradaraq oduncağın yanaraq yanar qaza və maye maddəyə çevrilməsini müşahidə edirdi. Bu kiçik eksperiment təkcə elmi əhəmiyyət kəsb etmirdi, həm də bütün evin yanması təhlükəsi var idi. Maşınların nəzəriyyədə necə işləməsini anlamaq üçün o, bir dəfə dayısının maşınını qaçırmışdı. Nil çayının kənarına çatan Əhməd dayısının maşınını az qala çaya salacaqdı. On illərdən sonra alim gənclik illərindən xatirə qalan bu epizodlar barədə tez-tez danışardı. "Həyatımın erkən çağlarından elmə bu qədər həvəs göstərməyimin səbəbi mənə hələ də məlum deyil", - deyə alim sonralar yazırdı.
Onun doğulduğu və çox sevdiyi Damanhur şəhəri bütün dünyada qədim intellektual irs hesab olunan İsgəndəriyyə və Rəşit şəhərləri arasında yerləşir. Qədim Misir yazı nümunəsini özündə əks etdirən məşhur daş 1799-cu ildə Rəşid şəhərində tapılıb. Ən qədim tarixə malik məşhur İsgəndəriyyə kitabxanasında isə minlərlə qədim papirus yazı nümunələri saxlanılır. Əhməd Zevayl bu məkanlarla fəxr edir. Amerikalı yazıçı-publisist  Endrü Sikri yazır ki,  Zevayl üçün bu şəhərlər qədim tarixi elemetlərdən daha  çox, elmi  işləri üçün bir ilham  mənbəyidir. Elmə, riyaziyyata və ölkəsinin mədəni irsinə dərin bağlılıq Zevaylın həyat tarixcəsində üzvi surətdə birləşir.
Elm yollarında ilk addımlar
"Necə oldu ki, misirli oğlan böyük alimlərdən biri oldu" adlı məqaləsində amerikalı yazıçı-publisist  Endrü Sikri yazır: "Günəşin  isti şüaları Misirin Desuk şəhərində  kiçik evin pəncərəsinə düşür. 1960-cı ildir, pəncərə önündə əyləşmiş yeniyetmə riyaziyyat və kimyadan olan uzun tapşırıqlar  siyahısını araşdırır. O, məsələ həll edir, radiodan isə tanınmış müğənni Umm Gülsümün səsi yayılır. Mahnı qurtaran vaxt yeniyetmə radionun kanalını dəyişir və oradan müğənninin digər mahnısı səslənir. Oğlan riyaziyyat məsələlərini çox yaxşı həll edir, mahnılar isə dərsi daha da xoş edir".
Valideynləri Əhmədin xaricdə təhsil almasını arzu edirdilər. "Ailəmin arzusu mənim xaricdə yüksək təhsil almağım və vətənə dönərək professor kimi Misir universitetlərində işləməyim idi. Mənim professor olmağımı arzulayan valideynlərim hətta otağımın qapısından "Doktor Əhməd" sözü yazılmış lövhə asmışdılar. Baxmayaraq ki, mən bu barədə ümumiyyətlə, düşünmürdüm",-deyə alim yazırdı.
Amerika həyatı
İskəndəriyyə Universitetində təhsilini başa vuran Zevayl akademik karyerasını  Amerikada davam etdirib. "Mən birbaşa Amerika universitetlərindən təqaüd almaq istəyirdim. Amerikanın onlarca universitetləri ilə yazışmalardan sonra ABŞ-nin Pensilvaniya Universiteti və bir neçə digər təhsil ocağı mənə aylıq 300 ABŞ dolları həcmində təqaüd verməyə razılıq verdilər. Lakin Amerikaya getmək üçün bir sıra ciddi maneələri aşmaq lazım idi"deyən Zevayl bir sıra bürokratik əngəlləri və çətinlikləri dəf etmək  üçün çox böyük  iradə göstərməli oldu. "Amerikaya gəldikdə mənə elə gəldi ki, məni sanki okeana buraxıblar. Okean bilik, mədəniyyət və müxtəlif imkanlarla zəngin idi. Və seçim aydın idi. Ya mən bu okeanda üzməyi öyrənməli, ya da batmalıydım.  Mədəniyyət yad idi, dil çətinliyi var idi, lakin mənim ümidlərim çox böyük idi. Mən ingilis dilində  yazmağı, danışmağı bilmirdim, Amerika və qərb mədəniyyəti haqda az məlumatlı idim".
Onun ilk elmi rəhbəri professor Robin Xoxştrasser olub. Öz müəllimini mükəmməl alim və pedaqoq hesab edən alim əldə etdiyi nailyyətlərinə görə elmi rəhbərinə minnətdar olduğunu bildirirdi. Zevaylın digər alimlərlə apardığı elmi tədqiqatların siyahısı genişlənirdi. O demək olar ki, hər gün yeni işlər - kimya, fizika və digər sahələrdəki problemlərlə məşğul olurdu. Elmi laboratoriya, tədqiqat mühiti çox əlverişli idi. Nobel mükafatı laureatı Bob Şrifferdən nəzəri fizika üzrə dərs alan Zevayl demək olar ki, gecə-gündüz işləyir və bir neçə layihə üzrə çalışırdı. O, sadə molekullar üçün Ştark effekti, bərk cismlər üçün Zeeman effekti, ikiqat rezonans, maqnit rezonansı üçün optik detektor və sair mövzular üzrə müxtəlif layihələrə cəlb olunmuşdu.
1974-cü ildə Pensilvaniya Universitetinin fəlsəfə doktoru elmi dərəcəsini alan Zevayl IBM firmasının adlı təqaüdünə layiq görülüb. Daha sonra 2 il Berkli Kaliforniya Universitetində işləyib. 1976-cı ildə Kaliforniya Texnologiya İnstitutuna dəvət alıb. 1982-ci ildə bu institutun professoru olub. 1990-cı ildə məşhur kimyaçı, bioloq, iki dəfə Nobel mükafatı laureatı Laynus Polinqin rəhbərlik etdiyi fiziki-kimya kafedrasının müdiri təyin olunub. Bundan əlavə, o, Milli Elm Fondunda molekulyar fizika laboratoriyasına başçılıq edib.
Femtokimyanın banisi
Ötən əsrin 80-ci illərində Zevayl dünyada ilk dəfə olaraq molekulların izlərini əldə etməyə imkan verən ən sürətli çəkiliş kamerasını yaradıb. Alim bu məqsədlə saniyənin milyonda bir (femtosaniyə - 1fs=10-15 san) uzunluğunda olan lazer impulslarından istifadə edib. Məhz bu, kimyəvi reaksiyaların davam etdiyi zaman miqyasıdır. Məhz bu zaman miqyasında "anı dayandırmaq" və molekulların bir-birinə necə yaxınlaşmasını və onların kimyəvi reaksiyalara daxil olmasını, keçid komplekslərinin və daha sonra isə reaksiya məhsullarının necə yaranmasını izləmək mümkündür.
Kimyada inqilab
Əhməd Zevayl 1999-cu ildə femtokimya sahəsində elmi tədqiqatlarına görə Nobel mükafatına layiq görülüb. Onun tədqiqatlarının əhəmiyyəti ona Osloda Nobel mükafatı təqdim olunan zaman bir daha qeyd olundu. İsveç Elmlər Akademiyası bəyan etmişdi ki, "Zevayl bizə ayrı-ayrı atomların hərəkətini görməyə imkan verməklə   kimyada inqilab edib". Nobel komitəsi etiraf edirdi ki, Zevaylın işləri bir sıra mühüm kimyəvi reaksiyaların baş verməsini və gedişini anlamağa imkan verir.